**Molėtų rajono savivaldybės taryba**

**SPRENDIMAS**

**DĖL SAVIVALDYBĖS nekilnojamojo TURTO PERDAVIMO**

2018 m. rugpjūčio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 3, 13, 29 punktais, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 ir 2 dalimis, atsižvelgdama į Molėtų rajono savivaldybės administracijos direktoriaus 2018 m. rugpjūčio 21 d. įsakymą Nr. B6-688 „Dėl Molėtų rajono savivaldybės turto pripažinimo nereikalingu funkcijoms vykdyti“, Molėtų pradinės mokyklos 2018 m. rugpjūčio 20 d. raštą Nr. (1.8.) –SD-97 „Dėl dokumentų“ ir Molėtų pradinės mokyklos direktoriaus 2018 m. rugpjūčio 20 d. įsakymą Nr. V-82 „Dėl ilgalaikio turto pripažinimo nereikalingu (netinkamu) mokyklos funkcijoms vykdyti“,

Molėtų rajono savivaldybės taryba n u s p r e n d ž i a:

1. Perduoti patikėjimo teise valdyti, naudoti ir disponuoti biudžetinei įstaigai Molėtų kultūros centrui (kodas 188210526) savarankiškųjų savivaldybės funkcijų – gyventojų bendrosios kultūros ugdymo ir etnokultūros puoselėjimo, kūno kultūros ir sporto plėtojimo, gyventojų poilsio organizavimo - įgyvendinimui Savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą nekilnojamąjį turtą, esantį Molėtų r. sav., Molėtų m., Labanoro g. 1B:
	1. inžinerinį statinį – estrados aikštelę (registro Nr. 44/1556216, unikalus Nr. 4400-4677-3662, plane pažymėta A, statyta 1972 m., rekonstruota 2017 m.). Statinio įsigijimo vertė – 56590,42 Eur, likutinė vertė 2018 m. rugpjūčio 1 d. – 54073,91 Eur;
	2. inžinerinį statinį – lauko estradą (registro Nr. 44/1556216, unikalus Nr. 4400-2479-6450, plane pažymėta E, statyta 1972 m., rekonstruota 2017 m.). Statinio įsigijimo vertė – 223144,72 Eur, likutinė vertė 2018 m. rugpjūčio 1 d. – 213222,23 Eur.
2. Įgalioti Molėtų rajono savivaldybės administracijos direktorių, jo nesant – administracijos direktoriaus pavaduotoją pasirašyti 1 punkte nurodyto turto perdavimo ir priėmimo aktą.
3. Perduoti patikėjimo teise valdyti, naudoti ir disponuoti biudžetinei įstaigai Molėtų rajono savivaldybės administracijai (kodas 188712799) Savivaldybei nuosavybės teise priklausantį ir šiuo metu Molėtų pradinės mokyklos patikėjimo teise valdomą pastatą – mokyklą (inventorinis Nr. 012100022, registro Nr. 44/2103407, unikalus Nr. 6296-5003-7027, plane pažymėta 2C2p, statyta 1965 m.), esančią Molėtų r. sav., Videniškių sen., Videniškių k., Šilelio g. 6A. Pastato įsigijimo vertė – 21680,09 Eur, likutinė vertė 2018 m. rugpjūčio 1 d. – 6954,40 Eur.
4. Įgalioti Molėtų pradinės mokyklos direktorę Reginą Pumputienę pasirašyti 3 punkte nurodyto turto perdavimo ir priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras